

GRADSKO VIJEĆE

# KLASA:021-05/20-01/06

# URBROJ:2186/18-02/1-20-3

Ludbreg, 16. listopada 2020.

**Z A P I S N I K**

**24. sjednice Gradskog vijeća Grada Ludbrega održane 16. listopada 2020. godine u Centru za kulturu i informiranje „Dragutin Novak“ Ludbreg s početkom u 16,00 sati.**

Predsjednik Gradskog vijeća Grada Ludbrega Antun Šimić obavijestio je tko je pozvan na današnju sjednicu, a tko je obaviješten o održavanju današnje sjednice, pozdravio je sve prisutne, te zamolio da se izvrši prozivka.

**NAZOČNI VIJEĆNICI**: Katarina Zadravec, Ivana Škorjanec, Tomo Filip, Petar Skupnjak, Kristina Mirčetić Petrin, Nino Ivanuša, Antun Šimić, Anica Katana, Petra Horvat, Anica Happ, Ivan Lončarić, Mirjana Novak, Goran Horvat i Vera Jadanić.

Za sjednicu su se ispričali vijećnici: Mladen Žunko i Zlatko Balaško.

Po izvršenoj prozivci, predsjednik Gradskog vijeća konstatirao je da je na današnjoj sjednici Gradskog vijeća od 16 vijećnika prisutno 14 vijećnika i da se mogu donositi pravovaljane odluke, te je otvorio 24. sjednicu Gradskog vijeća.

Pored vijećnika, sjednici su nazočni gradonačelnik Grada Ludbrega Dubravko Bilić, zamjenica gradonačelnika Renata Potočnik, pročelnica Upravnog odjela za financije i komunalni sustav Irena Kučina, zamjenica pročelnice Upravnog odjela za razvojne projekte, društvene djelatnosti i lokalnu samoupravu Josipa Grđan, voditeljica Odsjeka za lokalnu samoupravu i opće poslove Mirjana Balažinec te predstavnici javnog priopćavanja.

Predsjednik Gradskog vijeća napomenuo je da prema Poslovniku Gradskog vijeća na početku sjednice – u tijeku «aktualnog sata», a prije prelaska na dnevni red, vijećnici mogu postavljati vijećnička pitanja gradonačelniku, zamjenici gradonačelnika i pročelnici jedinstvenog upravnog odjela, te voditeljima odsjeka u svezi poslova iz njihova djelokruga.

Isto tako vijećnici mogu postavljati pitanja koja se odnose na rad i djelokrug Gradskog vijeća i njegovih radnih tijela, gradonačelnika i njegovih radnih tijela, mjesnih odbora, upravnih tijela Grada, trgovačkih društava u kojima Grad ima udjele, javnih ustanova kojima je Grad osnivač, pravnih osoba koje se financiraju iz proračuna Grada, te drugih pravnih osoba koje imaju javne ovlasti i obavljaju ih na području Grada Ludbrega.

Člancima 60. i 61. Poslovnika Gradskog vijeća Grada Ludbrega utvrđen je način postavljanja pitanja i davanja odgovora pa poziva vijećnike i ovlaštenike za davanje odgovora kojima će pitanja biti postavljena, da se istog pridržavaju.

Aktualni sat je otvorio u 16:05 minuta.

**Kristina Mirčetić Petrin –** postavila je 2 pitanja gradonačelniku.

Naime, svi gradski vijećnici dobili su peticiju stanovnika u Ulici Frana Galovića o određenom posjedu u njihovoj ulici koji stoji zapušten i oni bi htjeli da se to očisti, a vlasnici godinama po tome nisu ništa radili te je napomenula da ima saznanja da je Grad upoznat s tim slučajem te ju zanima da li se nešto po tome poduzelo.

Drugo pitanje odnosi se na Ciglanu Ludbreg, pošto je Ciglana sad u vlasništvu Grada Ludbrega i najavljivani su neki projekti pa ju zanima da li se nešto radilo po tom pitanju.

**Ivan Lončarić** – postavio je 2 pitanja gradonačelniku

Koncem 2018. godine pompozno se najavljivalo aglomeraciju iliti kanalizaciju u gotovo svim našim naseljima našega Grada, a od te aglomeracije do sada niti ”A” pa pita što je zapelo, gdje je zapelo, te moli gradonačelnika da odgovori na to pitanje.

Slijedeće pitanje isto za gradonačelnika iako to možda nije u ingerenciji našega Grada, ali je na našem Gradu, a radi se o tome da svaki dan kad idete, a posebno u ovo kišno vrijeme, pored Doma zdravlja da naši građani koji su sufinancirali izgradnju Doma zdravlja sada vani i na kiši čekaju da bi ušli u Dom zdravlja. Gledajući tu situaciju, mišljenja je da bi Grad odnosno gradonačelnik morao poduzeti određene mjere vezano na to, tim više što u samom Domu zdravlja postoji jedan hol gdje bi bez problema mogli naši građani čekati, a ne bi stajali na kiši. Zanima ga što gradonačelnik misli o tome, odnosno da se nađe neko rješenje.

**Mirjana Novak –** postavila je 2 pitanja gradonačelniku

Prvo pitanje odnosi se na onu ružnu sliku na početku čim uđemo u naš lijepi grad, a to je odlagalište plastične ambalaže. Po njenom mišljenju to nije adekvatno riješeno, ta ambalaža dolazi od raznih sredstava, to stoji na kiši, stoji na suncu i ne samo da ružno izgleda na ulazu u sam grad nego misli da je to štetno i za zdravlje.

Drugo njezino pitanje odnosi se na dječje igralište u Apatiji. Poznato nam je da je nogometni klub ”Dinamo” iz Apatije ostao bez igrališta, tj. bez te čestice na kojoj se nalazilo igralište, a u sklopu toga se nalazi i dječje igralište, to je nešto vrlo malo, kakve 4 spravice i to nitko ne održava. Znači, hvala Bogu da u Apatiji imamo pravi dječji bum, ima jako puno djece, sretni su zbog toga, ali nažalost eto ta djeca sama uzimaju kosilice i sami odlaze čupati travu, kositi travu, stvarno poduzimaju sve da se oni tu igraju i zabave. Zanima ju, ima pitanje tko je dužan održavati to dječje igralište, nije važno ovo nogometno igralište koje je zapušteno nego ju stvarno interesira to dječje igralište.

Ujedno je iskoristila priliku i uputila jednu veliku zahvalu od mještana Apatije gradonačelniku i Gradu, ona se mora zahvaliti što je Grad financirao u velikom broju ovu crkvicu – kapelicu koja se išla renovirati odnosno u rekonstrukciju jer je Ministarstvo kulture smanjilo sredstva (zbog korone i potresa u Zagrebu) i Grad je tu ”uskočio” sa većom sumom sredstava nego je to bilo dogovoreno na početku i mještani su to jako dobro ocijenili, jako dobro prihvatili ...... puno zahvaljuje i gradonačelniku i gradu.

**Katarina Zadravec** – postavila je 1 pitanje gradonačelniku.

Stanovnici Izvorske ulice u naselju Vinogradi Ludbreški imaju velik problem kada počinje padati kiša, a u posljednje vrijeme su stvarno enormne količine, a to iz razloga što potok posljednih desetak godina nije čišćen i dolazi do slijevanja vode i u njihova dvorišta i prelijevanja preko ceste u samoj Izvorskoj ulici, a nastavlja se i u Ulicu lubreških branitelja Vukovara...pa postavlja pitanje kad će doći na red čišćenje potoka, a time i produbljivanja samog potoka i to ne samo na donjem dijelu nego cijelim tokom potoka, znači od Ulice ludbreških branitelja do kuća Štabi-Kiš.

**Goran Horvat** – pitanje za gradonačelnika.

Napomenuo je da je prije dva dana održan sastanak Vijeća Mjesnog odbora Selnik na kojem je razmatrano pitanje oko iznajmljivanja starog društvenog doma. Pošto su društveni domovi u vlasništvu Grada, da li je Grad spreman na suradnju gdje najviše upravo dobiva Grad. Naime, napomenuo je da imaju ponudu da društveni dom iznajme za trgovinu te da je firma spremna potpisati ugovor o najmu 10 plus 10 godina uz najam cca 5.000,00 kuna, na 10 godina to je 600.000,00 kuna. Time bi se Grad rasteretilo plaćanja i održavanja društvenog doma, ali pod uvjetom da se stvore novi uvjeti u novom društvenom domu kraj igrališta za sve udruge i pošto je tamo hala koja je bila predviđena za pčelare, što je propalo, a ostali su prostori koje je potrebno završiti (odnosno srednju prostoriju, halu) gdje bi sve udruge imale svoje prostore. Dakle, njegovo pitanje je da li je Grad spreman na ovakovu suradnju s kojom najviše dobiva upravo on, ponovio je da bi se Grad rasteretio plaćanja održavanja starog društvenog doma, dobivao bi najam što je godišnje 60.000,00 kuna s time da se napravi onaj dio odnosno da se u funkciju stavi novi društveni dom. Po njegovom mišljenju svi bi bili zadovoljni, svi super, a Grad najviše.

Drugo pitanje – zanima ga da li ima kakvih naznaka oko početka radova na rotoru kod Selnika, rotora kod Hrastovskog, križanja Kućan jer to su bila predizborna obećanja i sad je već vrijeme nakon toliko godina da se nešto pokrene. Smatra da bi to trebalo pokrenuti jer su to krizne situacije, odnosno mjesta i tu se stalno nešto događa.

**Petra Horvat** – postavila je 2 pitanja gradonačelniku.

Napomenula je da je potaknuta odgovorom gradonačelnika na pitanje kolegice vijećnice Kristine Mirčetić Petrin pa se želi nadovezati na to pitanje.

Zanima ju na koje natječaje Ministarstva kulture je apliciran projekt Ciglane Ludbreg, znači na koje pozive konkretno, u kojem iznosu i temeljem koje projektne dokumentacije, da li temeljem troškovnika, da li postoji glavni projekt ili neko barem idejno rješenje.

Drugo pitanje je: Što je sa izgradnjom POS stanova s obzirom da je prošla godina dana od raspisivanog natječaja za iskazivanje interesa pa ju zapravo interesira u kojoj je to fazi.

Odgovore na sva postavljena pitanja dao je gradonačelnik Dubravko Bilić.

Predsjednik je predložio, prije utvrđivanja dnevnog reda, da se vijećnici izjasne da se na današnjoj sjednici glasanje ne vrši preko aplikacije e-glasanje već dizanjem ruku te je ovaj prijedlog stavio na glasanje.

**Po obavljenom glasanju, predsjednik je konstatirao da je donijeta JEDNOGLASNA ODLUKA da se na današnjoj sjednici glasanje obavlja dizanjem ruku.**

Potom se prešlo na utvrđivanje dnevnog reda te je predsjednik postavio pitanje da li netko ima prijedloga za izmjenu ili dopunu dnevnog reda.

Dopunu dnevnog reda predložio je gradonačelnik Dubravko Bilić:

Sukladno odredbama članka 71. Poslovnika Gradskog vijeća Grada Ludbrega, kao ovlašteni predlagatelj akata koje donosi Gradsko vijeće, gradonačelnik je predložio da se dnevni red današnje 24. sjednice Gradskoga vijeća Grada Ludbrega dopuni novom točkom dnevnog reda, **odnosno da se iza točke 11. doda ”nova” točka 12 koja glasi:**

**\*Prijedlog odluke o odbijanju ponude za prodaju pomoćnih zgrada mlina u Ludbregu.**

Svoj prijedlog obrazložio je činjenicom da je dana 15. listopada 2020. godine zaprimljena ponuda trgovačkog društva Agro-holding d.o.o. za prodaju nekretnina – čk.br. 1765/1 i 1766 u k.o. Ludbreg, a koje u naravi predstavljaju gospodarsko dvorište i pomoćne zgrade mlina u Ludbregu te predlaže da Gradsko vijeće raspravi o ovoj ponudi i donese odluku u predloženom tekstu koji su vijećnici primili na klupe neposredno prije početka današnje sjednice.

Drugih prijedloga za izmjenu ili dopunu dnevnog reda nije bilo.

**Predsjednik Gradskoga vijeća stavio je na glasanje prijedlog gradonačelnika za dopunu dnevnog reda tj. da se dnevni red današnje 24. sjednice dopuni novom točkom 12. – Prijedlog odluke o odbijanju ponude za prodaju pomoćnih zgrada mlina u Ludbregu te je po obavljenom glasanju konstatirao da je ovaj prijedlog prihvaćen JEDNOGLASNO.**

Potom je predsjednik Gradskoga vijeća, g. Antun Šimić za današnju 24. sjednicu Gradskoga vijeća Grada Ludbrega predložio slijedeći:

**D N E V N I R E D**

1. Verifikacija zapisnika 23. sjednice Gradskog vijeća Grada Ludbrega
2. Prijedlog I. izmjena i dopuna Programa javnih potreba u društvenim djelatnostima Grada Ludbrega za 2020. godinu
3. Prijedlog I. izmjena i dopuna Programa građenja komunalne infrastrukture u Gradu Ludbregu za 2020. godinu
4. Prijedlog II. izmjena i dopuna Proračuna Grada Ludbrega za 2020. godinu
5. Prijedlog Polugodišnjeg izvještaja o izvršenju Proračuna Grada Ludbrega za 2020. godinu
6. Izvješće o radu gradonačelnika za razdoblje siječanj-lipanj 2020. godine
7. Prijedlog Odluke o donošenju Strategije upravljanja imovinom u vlasništvu Grada Ludbrega za razdoblje od 2021. do 2027. godine
8. Prijedlog Odluke o donošenju Godišnjeg plana upravljanja imovinom u vlasništvu Grada Ludbrega za 2021. godinu
9. Prijedlog Odluke o koeficijentima za obračun plaće službenika i namještenika u upravnim tijelima Grada Ludbrega
10. Prijedlog Odluke o poticanju uređenja nekretnina na području Grada Ludbrega
11. Program mjera poticanja razvoja poduzetništva na području Grada Ludbrega za razdoblje 2021. -2023. Godine
12. Prijedlog Odluke o odbijanju ponude za prodaju pomoćnih zgrada mlina u Ludbregu

**Potom je predsjednik stavio na glasanje predloženi dnevni red te je po izvršenom glasanju konstatirao da je predloženi dnevni red prihvaćen JEDNOGLASNO tj. s 14 glasova „ZA“.**

……………………….

**Točka 1.**

**Verifikacija zapisnika 23. sjednice Gradskog vijeća Grada Ludbrega**

Predsjednik je napomenuo da su vijećnici uz poziv za ovu sjednicu Gradskoga vijeća primili zapisnik 23. sjednice Gradskoga vijeća kao i pismeni odgovor na vijećničko pitanje postavljeno na 22. sjednici Gradskoga vijeća.

Primjedbi na zapisnik 23. sjednice Gradskoga vi**j**eća Grada Ludbrega nije bilo.

**Predsjednik je isti stavio na glasanje te je po obavljenom glasanju konstatirao da je Zapisnik 23. sjednice Gradskoga vijeća Grada Ludbrega VERIFICIRAN većinom glasova i to s 13 glasova „ZA“ i 1 glas „SUZDRŽAN“.**

(Zapisnik 23. sjednice Gradskoga vijeća Grada Ludbrega KLASA:021-05/20-01/05, URBROJ:2186/18-02/1-20-2 sastavni je dio ovog zapisnika).

……………………….

**Točka 2.**

**Prijedlog I. izmjena i dopuna Programa javnih potreba u društvenim djelatnostima Grada Ludbrega za 2020. godinu**

Prijedlog I. izmjena i dopuna Programa javnih potreba u društvenim djelatnostima Grada Ludbrega za 2020. godine obrazložila je voditeljica Odsjeka za lokalnu samoupravu i opće poslove Mirjana Balažinec prema pisanim materijalima .

Prije rasprave predsjednik je konstatirao da je sjednici nazočno ukupno 14 vijećni s obzirom da je u međuvremenu (na početku aktualnog sata) stigla i kolegica Anica Happ koje nije bilo u trenutku prozivke.

Stav Kluba vijećnika HSLS-a i nezavisnih vijećnika iznio je Ivan Lončarić.

U pojedinačnoj raspravi sudjelovali su gradonačelnik Dubravko Bilić te vijećnici Goran Horvat, Ivan Lončarić, Katarina Zadravec i predsjednik Gradskoga vijeća Antun Šimić, a repliku je imao Ivan Lončarić

**Gradsko vijeće Grada Ludbrega je VEĆINOM GLASOVA i to s 12 glasova „ZA“ i 2 glasa „SUZDRŽANA“ donijelo I. izmjene i dopune Programa javnih potreba u društvenim djelatnostima Grada Ludbrega za 2020. godinu**

(I. izmjene i dopune Programa javnih potreba u društvenim djelatnostima Grada Ludbrega za 2020. godinu KLASA:402-03/19-01/47, URBROJ:2186/18-02/1-20-26 sastavni su dio ovog Zapisnika).

……………………….

**Točka 3.**

**Prijedlog I. izmjena i dopuna Programa građenja komunalne infrastrukture u Gradu Ludbregu za 2020. godinu**

Prijedlog I. izmjena i dopuna Programa građenja komunalne infrastrukture u Gradu Ludbregu za 2020. godinu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

Stav Kluba vijećnika HSLS-a i nezavisnih vijećnika iznio je Ivan Lončarić te je napomenuo da će vijećnici ovog Kluba prihvatiti ove izmjene i dopune.

U pojedinačnoj raspravi sudjelovali su gradonačelnik Dubravko Bilić te vijećnici Petra Horvat, Goran Horvat, Ivan Lončarić i Katarina Zadravec.

**Gradsko vijeće Grada Ludbrega je VEĆINOM GLASOVA i to s 13 glasova „ZA“ i 1 glas „SUZDRŽAN“ donijelo I. izmjene i dopune Programa građenja komunalne infrastrukture u Gradu Ludbregu za 2020. godinu.**

(I. izmjene i dopune Programa građenja komunalne infrastrukture u Gradu Ludbregu za 2020. godinu, KLASA:363-02/19-01/09, URBROJ:2186/18-02/1-20-4 sastavni su dio ovog Zapisnika).

………………………

**Točka 4.**

**Prijedlog II. izmjena i dopuna Proračuna Grada Ludbrega za 2020. godinu**

Prijedlog II. izmjena i dopuna Proračuna Grada Ludbrega za 2020. godinu obrazložila je pročelnica Upravnog odjela za financije i komunalni sustav Irena Kučina prema pisanim materijalima.

Stav Kluba vijećnika HSLS-a i nezavisnih vijećnika iznio je Ivan Lončarić.

Stav Kluba vijećnika SDP-a, HSU, HSS-a i Laburista iznijela je Kristina Mirčetić Petrin koja je napomenula da će vijećnici ovoga Kluba podržati odnosno prihvatiti ove II. izmjene i dopune Proračuna Grada Ludbrega za 2020. godinu.

U pojedinačnoj raspravi su sudjelovali su vijećnici Goran Horvat, Petra Horvat, Ivan Lončarić, Nino Ivanuša i gradonačelnik Dubravko Bilić, a replike su imale Katarina Zadravec i Anica Katana.

# **Gradsko vijeće Grada Ludbrega je VEĆINOM GLASOVA i to s 10 glasova „ZA“ i 4 glasa „SUZDRŽANA” donijelo II. izmjene i dopune Proračuna Grada Ludbrega za 2020. godinu.**

(II. izmjene i dopune Proračuna Grada Ludbrega za 2020. godinu KLASA:400-08/20-01/01, URBROJ:2186/18-02/1-20-5 sastavni su dio ovog Zapisnika).

……………………..

**Točka 5.**

**Prijedlog Polugodišnjeg izvještaja o izvršenju Proračuna Grada**

**Ludbrega za 2020. godinu**

Prijedlog Polugodišnjeg izvještaja o izvršenju Proračuna Grada Ludbrega za 2020. godinu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima koja je posebno napomenula da se radi i konsolidiranom izvještaju.

Stav Kluba vijećnika HSLS-a i nezavisnih vijećnika iznio je Ivan Lončarić.

Stav Kluba vijećnika SDP-a, HSU, HSS-a i Laburista iznijela je Kristina Mirčetić Petrin koja je napomenula da će vijećnici ovog Kluba podržati Polugodišnji izvještaj o izvršenju Proračuna Grada Ludbrega za 2020. godinu.

U pojedinačnoj raspravi sudjelovao je vijećnik Goran Horvat te gradonačelnik Dubravko Bilić.

# **Gradsko vijeće Grada Ludbrega je VEĆINOM GLASOVA i to s 10 glasova „ZA“ i 4 glasa „SUZDRŽANA” prihvatilo Polugodišnji izvještaj o izvršenju Proračuna Grada Ludbrega za 2020. godinu.**

( Izvještaj o polugodišnjem izvršenju Proračuna Grada Ludbrega za 2020. godinu KLASA:400-04/20-01/02, URBROJ:2186/18-01/1-20-5, Zaključak o prihvaćanju Izvještaja o polugodišnjem izvršenju Proračuna Grada Ludbrega za 2020. godinu KLASA:400-04/20-01/02, URBROJ:2186/18-02/1-20-8, Polugodišnji izvještaj o izvršenju Proračuna Grada Ludbrega za 2020. godinu KLASA:400-04/20-01/02, URBROJ:2186/18-02/1-20-4, Izvještaj o provedbi Plana razvojnih programa Grada Ludbrega za siječanj-lipanj 2020. godine KLASA:400-04/20-01/02, URBROJ:2186/18-02/1-20-7 sastavni su dijelovi ovog Zapisnika).

……………………….

**Točka 6.**

**Izvješće o radu gradonačelnika za razdoblje siječanj-lipanj 2020. godine**

Izvješće o radu gradonačelnika za razdoblje siječanj-lipanj 2020. godine podnio je gradonačelnik Dubravko Bilić prema pisanim materijalima.

U tijeku podnošenja izvješća sjednicu je u 18.35 sati (uz najavu predsjedniku Gradskoga vijeća) napustila vijećnica Petra Horvat te je nakon izlaganja gradonačelnika predsjednik Gradskoga vijeća **konstatirao da je sjednici nazočno ukupno 13 vijećnika.**

# Stav Kluba vijećnika HSLS-a i nezavisnih vijećnika iznio je Ivan Lončarić.

Stav Kluba vijećnika SDP-a, HSU, HSS-a i Laburista iznijela je Kristina Mirčetić Petrin koja je napomenula da će vijećnici ovoga Kluba podržati ovo Izvješće.

Pojedinačne rasprave nije bilo.

# **Gradsko vijeće Grada Ludbrega je VEĆINOM GLASOVA i to s 10 glasova „ZA“ i 3 glasa „SUZDRŽANA” prihvatilo Izvješće o radu gradonačelnika za razdoblje siječanj-lipanj 2020. godine.**

(Izvješće o radu za razdoblje siječanj-lipanj 2020. godine KLASA:021-01/20-01/05, URBROJ:2186/18-01/1-20-1 sastavni je dio ovog Zapisnika).

…………………………

**Točka 7.**

**Prijedlog Odluke o donošenju Strategije upravljanja imovinom u vlasništvu Grada Ludbrega za razdoblje od 2021. do 2027. godine**

Prijedlog Odluke o donošenju Strategije upravljanja imovinom u vlasništvu Grada Ludbrega za razdoblje od 2021. do 2027. godine obrazložio je gradonačelnik Dubravko Bilić prema pisanim materijalima.

U raspravi su sudjelovali vijećnici Ivan Lončarić, Mirjana Novak i Goran Horvat te gradonačelnik Dubravko Bilić.

**Gradsko vijeće Grada Ludbrega je JEDNOGLASNO, s 13 glasova „ZA“ donijelo Odluku o donošenju Strategije upravljanja imovinom u vlasništvu Grada Ludbrega za razdoblje od 2021. do 2027. godine.**

(Strategija upravljanja imovinom u vlasništvu Grada Ludbrega za razdoblje od 2021. do 2027. godine i Odluka o donošenju Strategije upravljanja imovinom u vlasništvu Grada Ludbrega za razdoblje od 2021. do 2027. godine KLASA:406-01/20-01/03, URBROJ:2186/18-02/1-20-4 sastavni su dijelovi ovog Zapisnika).

………….…………..

**Točka 8.**

**Prijedlog Odluke o donošenju Godišnjeg plana upravljanja imovinom u vlasništvu Grada Ludbrega za 2021. godinu**

Prijedlog Odluke o donošenju Godišnjeg plana upravljanja imovinom u vlasništvu Grada Ludbrega za 2021. godinu obrazložila je pročelnica Upravnog odjela za financije i komunalni sustav Irena Kučina prema pisanim materijalima.

Rasprave po ovoj točci dnevnog reda nije bilo.

**Gradsko vijeće Grada Ludbrega je bez rasprave, JEDNOGLASNO – s 13 glasova „ZA“ donijelo Odluku o donošenju Godišnjeg plana upravljanja imovinom u vlasništvu Grada Ludbrega za 2021. godinu**

(Godišnji plan upravljanja imovinom u vlasništvu Grada Ludbrega za 2021. Godinu i Odluka o donošenju Godišnjeg plana upravljanja imovinom u vlasništvu Grada Ludbrega za 2021. godinu KLASA:406-01/20-01/03, URBROJ:2186/18-02/1-20-5 sastavni su dijelovi ovog Zapisnika).

-------------------------

**Točka 9.**

**Prijedlog Odluke o koeficijentima za obračun plaće službenika i namještenika u upravnim tijelima Grada Ludbrega**

Prijedlog Odluke o koeficijentima za obračun plaće službenika i namještenika u upravnim tijelima Grada Ludbrega obrazložio je gradonačelnik Dubravko Bilić prema pisanim materijalima.

Stav Kluba nezavisnih vijećnika i HSLS-a iznio je Goran Horvat koji je napomenuo da će vijećnici ovoga Kluba podržati ovu Odluku.

U raspravi je sudjelovao vijećnik Ivan Lončarić.

**Gradsko vijeće Grada Ludbrega je JEDNOGLASNO, s 13 glasova „ZA“ donijelo Odluku o koeficijentima za obračun plaće službenika i namještenika u upravnim tijelima Grada Ludbrega.**

(Odluka o koeficijentima za obračun plaće službenika i namještenika u upravnim tijelima Grada Ludbrega KLASA:120-02/20-01/01, URBROJ:2186/18-02/1-20-1 sastavni je dio ovog Zapisnika).

---------------------------

**Točka 10.**

**Prijedlog Odluke o poticanju uređenja nekretnina na području Grada Ludbrega**

Prijedlog Odluke o poticanju uređenja nekretnina na području Grada Ludbrega obrazložio je gradonačelnik Dubravko Bilić prema pisanim materijalima.

U raspravi je sudjelovao vijećnik Goran Horvat.

**Gradsko vijeće Grada Ludbrega je JEDNOGLASNO, s 13 glasova „ZA“ donijelo Odluku o poticanju uređenja nekretnina na području Grada Ludbrega.**

(Odluka o poticanju uređenja nekretnina na području Grada Ludbrega KLASA:363-01/20-01/02, URBROJ:2186/18-02/1-20-1 sastavni je dio ovog Zapisnika).

**Točka 11.**

**Program mjera poticanja razvoja poduzetništva na području Grada Ludbrega za razdoblje 2021.-2023. godine**

Program mjera poticanja razvoja poduzetništva na području Grada Ludbrega za razdoblje 2021.-2023. godine obrazložila je zamjenica pročelnice Upravnog odjela za razvojne projekte, društvene djelatnosti i lokalnu samoupravu Josipa Grđan prema pisanim materijalima.

Rasprave po ovoj točci dnevnog reda nije bilo.

**Gradsko vijeće Grada Ludbrega je, bez rasprave, JEDNOGLASNO - s 13 glasova „ZA“ donijelo Program mjera poticanja razvoja poduzetništva na području Grada Ludbrega za razdoblje 2021.-2023. godine.**

(Program mjera poticanja razvoja poduzetništva na području Grada Ludbrega za razdoblje 2021.-2023. godine KLASA:302-02/20-01/04, URBROJ:2186/18-02/1-20-1 sastavni je dio ovog Zapisnika).

**Točka 12.**

**Prijedlog Odluke o odbijanju ponude za prodaju pomoćnih zgrada mlina**

**u Ludbregu**

Prijedlog Odluke o odbijanju ponude za prodaju pomoćnih zgrada mlina u Ludbregu obrazložio je gradonačelnik Dubravko Bilić.

U raspravi su sudjelovali vijećnici Goran Horvat i Ivan Lončarić.

**Gradsko vijeće Grada Ludbrega je JEDNOGLASNO – s 13 glasova „ZA“ donijelo Odluku o odbijanju ponude za prodaju pomoćnih zgrada mlina u Ludbregu.**

(Odluka o odbijanju ponude za prodaju pomoćnih zgrada mlina u Ludbregu KLASA:944-01/20-01/09, URBROJ:2186/18-02/1-20-5 sastavni je dio ovog Zapisnika).

………….…………..

Budući da je dnevni red 24. sjednice Gradskog vijeća Grada Ludbrega iscrpljen, predsjednik Gradskog vijeća Grada Ludbrega Antun Šimić zahvalio se i zaključio je sjednicu u 19:23 sati.

D o v r š e n o !

ZAPISNIČAR: PREDSJEDNIK

GRADSKOG VIJEĆA:

Mirjana Balažinec Antun Šimić